<classify> WAZIRI wa Kilimo, Japhet Hasunga amesema bado kuna uhaba wa mbegu nchini ambao mahitaji ni tani 186,000 wakati zinazopatikana kwa sasa ni tani 57,000 pekee na hivyo kufanya wakulima wengi kukosa mbegu bora.Alisema hayo jana mjini hapa wakati wa uzinduzi wa Mkakati wa Taifa wa Kuendeleza Zao la Mpunga Awamu ya Pili 20192030 huku akitaka mkakati huo uliowekwa kwa lugha ya Kiingereza uwekwe kwa lugha ya Kiswahili kwa sababu watakaoutumia wanafahamu Kiswahili.Hasunga alisema sasa kuna tatizo kubwa la upatikanaji wa mbegu kwani mahitaji ya mbegu ya mazao yote nchi nzima ni tani 186,000, lakini uzalishaji wa mbegu ni tani 57,000 hivyo kusababisba wakulima wengi kukosa mbegu.Alisema sasa mbegu nyingi zinaagizwa nje ya nchi jambo ambalo linahitaji mkakati wa kudumu ili kuwa na hata viwanda vya kuzalisha mbegu. Pia alisema kumekuwa na mikakati mbalimbali ya kuimarisha kilimo cha mpunga ikiwemo kuimarisha kilimo cha umwagiliaji. Pia alisema sekta za fedha hazijaweka kipaumbele kwenye mikopo ya kilimo, ni asilimia nane tu ya fedha ilikwenda kwenye mikopo ya kilimo.Alisema mwaka 2008 wizara iliandaa Mkakati wa Kuendeleza Kilimo cha Mpunga hadi 2018 na matokeo yake uzalishaji uliongezeka kutoka tani 899 hadi tani milioni 2.2. Katibu Mkuu wa Wizara ya Kilimo, Mathew Mtigumwe, alisema kwa mkakati huo, hekta milioni 1.1 hadi milioni 2.2 ifikapo 2030 lengo hilo litafikiwa kwa kilimo cha umwagiliaji na kutegemea mvua.Mwakilishi wa Shirika la Maendeleo la Kimataifa la Japan JICA, Kentaro Akutso alisema Tanzania ni moja ya nchi zinazoongoza barani Afrika kwa uzalishaji wa zao la mpunga. Tanzania inaongoza kwa uzalishaji wa mpunga Afrika Mashariki ikizalisha tani milioni 2.2, Uganda inazalisha tani 0.2, Rwanda tani 0.1, Burundi tani 0.09 na Kenya 0.08.  <topic>: kitaifa 